b'\n_START_ARTICLE_\nMu av Baekje\n_START_SECTION_\nBakgrunn\n_START_PARAGRAPH_\nUnder kong Mu kriget de tre koreanske konged\xc3\xb8mmene (Baekje, Goguryeo og Silla) mot hverandre ettersom alliansene skiftet og ble p\xc3\xa5virket av endringer i de kinesiske keiserdynastiene. Kildene sier ikke noe spesielt om kong Mu sin politikk.\n_START_SECTION_\nKongetid\n_START_PARAGRAPH_\nTidlig som konge angrep Mu konged\xc3\xb8mmet Silla i \xc3\xb8st flere ganger. Han bad om assistanse fra Sui-Kina for \xc3\xa5 angripe Goguryeo. I etterkant av Goguryeo-Sui-krigene ble Sui erstattet av Tang-Kina i 618._NEWLINE_I 627 fors\xc3\xb8kte Mu \xc3\xa5 gjenerobre tapt territorium som Silla n\xc3\xa5 okkuperte, men stanset etter en diplomatisk inngripen fra Tang. Samme \xc3\xa5r sendte han buddhistmunken Gwalleuk til Japan med skrifter om buddhismen, astronomi, historie og geografi._NEWLINE_Han etablerte Mireuksatempelet i 602, og skal ha beordret reparasjon av Sabipalasset i 630, og oppbygging av det som i dag er kjent som Koreas f\xc3\xb8rste kunstige innsj\xc3\xb8. Senere i livet fokuserte han p\xc3\xa5 byggeprosjekter heller enn det nasjonale forsvaret, noe som ettertidens forskere mener er en av \xc3\xa5rsakene til at konged\xc3\xb8mmet Baekje falt 20 \xc3\xa5r etter hans d\xc3\xb8d._NEWLINE_Det er grunn til \xc3\xa5 tru at han flyttet hovedstaden fra Sabi i Buyeo til Iksan, i det minste for en kort periode.  Arkeologiske utgravninger i Iksan, som inkluderer kongegraven til Mu og hans kone, dronning Seonhwa, bekrefter dette._NEWLINE_Mu beholdt tette b\xc3\xa5nd til Tang-Kina, men Tang allierte seg senere med Silla i krigen som forente de koreanske konged\xc3\xb8mmene under Sillas styre i 668.'